Room (film, 2015)
Soba () je  film kanadsko-irsko-britansko-američke produkcije iz 2015. godine reditelja Lenija Ejbrahamsona za koji je scenario napisala Ema Donohju po sopstvenom romanu. Po žanru je drama, a glavni lik, koga tumači Bri Larson, je neimenovana mlada žena koju je pre nekoliko godina oteo muškarac (čiji lik tumači Šon Bridžis), zatvorio u improviziranu tamnicu u podrumu svoje kuće i podvrgavao silovanju usled čega je zatrudnela i rodila petogodišnjeg sina Džeka (čiji lik tumači Džejkob Trembli) sa kojim živi. Radnja prikazuje kako ona u naizgled nemogućim uslovima pokušava Džeku pružiti normalno detinjstvo, ali i kako koristi priliku za bekstvo posle koga će pravo iskušenje predstavljati Džekov susret sa stvarnim svetom.

Soba, za koju se ponekad tvrdilo da je inspirisana stvarnim slučajevima otetih žena koje su godinama služile kao seksualne robinje ili uspele pobeći nakon višegodišnjeg zarobljeništva, je naišla na pozitivne reakcija kritičara, osvojila nagrade za najbolji film po izboru publike na nekoliko festivala i dobila nominacije za brojna druga priznanja, uključujući tri Zlatna globusa. Kritike su posebno isticale nastup Bri Larson, kojoj se ta uloga smatra najuspešnijom u dosadašnjoj karijeri.

Glavne uloge

Izvori

Spoljašnje veze
 
 
 
 
 

Kanadski filmovi
Irski filmovi
Britanski filmovi
Američki filmovi
Dramski filmovi